**Atklātā konkursa**

**„Būvprojektu izstrāde un autoruzraudzība Daugavpils pilsētas pašvaldības objektiem”**

**(iepirkuma identifikācijas numurs DPD 2018/115)**

**ATBILDES UZ PRETENDENTU JAUTĀJUMIEM NR. 2**

Daugavpils pilsētas domes iepirkumu komisija 2018.gada 4.oktobra sēdē (prot.Nr.3) ir izskatījusi pretendenta elektroniski uzdoto jautājumu par atklātā konkursa „Būvprojektu izstrāde un autoruzraudzība Daugavpils pilsētas pašvaldības objektiem”, (iepirkuma identifikācijas numurs DPD 2018/115), tehnisko specifikāciju 2.daļā:

**Jautājums:**

Esam iepazinušies ar Daugavpils pilsētas domesAtklāta konkursa “Būvprojektu izstrāde un autoruzraudzība Daugavpils pilsētas pašvaldības objektiem”, identifikācijas numurs DPD 2018/115 (turpmāk tekstā – Konkurss), nolikumu un publicētajām atbildēm uz jautājumiem Nr.1 (Elektronisko Iepirkumu Sistēmā publicētas š.g. 3.oktobrī; turpmāk tekstā – Atbildes) un vēlamies precizēt sekojošo.

Atbilstoši Nolikuma 58.8.punktam, Pretendentam prasīta sekojoša pieredze: ,,*Trijos iepriekšējos gados (2017., 2016., 2015.gadā un 2018.gads līdz piedāvājumu iesniegšanai) vai īsākā laika periodā, ja pretendents ir dibināts vēlāk, pretendentam ir pieredze projektēšanas pakalpojumu sniegšanā, proti, pretendents ir kvalitatīvi un atbilstoši pasūtītāja prasībām līguma ietvaros izstrādājis:* *Konkursa 2.DAĻĀ: būvniecības dokumentāciju parku, skvēru, promenādes pārbūvei, atjaunošanai vai būvniecībai.’’*

No sniegtajām Pasūtītāja Atbildēm secināms, ka par atbilstošu pieredzi Nolikuma 58.8.punkta prasībai Konkursa 2.daļā tiks atzīta tikai projektēšanas pieredze saskaņā ar MK noteikumos Nr.326 “Būvju klasifikācijas noteikumi” noteikto būvju klasifikācijas kodu 21120101 (Transporta būves: Ielas, ceļi un laukumi ar cieto segumu - Ielas, ceļi un laukumi ar melno segumu, bruģakmens segumu, dzelzsbetona, betona, asfaltbetona vai citu līdzīgu materiālu cieto segumu), kas faktiski ir uzskatāmi par Nolikuma grozījumiem, jo būtiski sašaurina sākotnēji Nolikuma 58.8.punktā noteikto pieredzes prasību, liedzot piedāvājumus iesniegt Pretendentiem, kuri ir veikuši, piemēram, promenādes pārbūves projektēšanu, bet šis būvprojekts klasificēts zem cita būvju klasifikācijas koda, piemēram, 215101 (Piestātnes un piestātņu krastmalas), 21510101 (Krastmalas ar dažādu veidu krasta nostiprinājumiem), 215201 (Dambji) u.tml. Tai pat laikā piedāvājumu iesniegšanas termiņš, atbilstoši Publisko iepirkumu likuma 35.panta (3)daļai, nav pagarināts.

Lūdzam sniegt skaidrojumu, vai Jūsu Atbildēs norādītais kods 21120101 uzskatāms tikai par piemēru un vai tādējādi par atbilstošu pieredzi Konkursa nolikuma 58.8.punktam tiks atzīta arī šim punktam un Nolikumā paredzēto faktiski veicamo darbu būtībai tieši atbilstoša projektēšanas pieredze, neatkarīgi no tā, kāds ir bijis projektētās būves klasifikācijas kods. Noraidošas atbildes gadījumā lūdzam to pamatot un pagarināt piedāvājumu iesniegšanas termiņu, atbilstoši Publisko iepirkumu likuma 35.panta (3)daļai.

**Atbilde:**

Atbildē norādītais kods uzskatāms par noteicošu. Informējam, ka komisija ir pagarinājusi piedāvājumu iesniegšanas termiņu **līdz 2018.gada 26.oktobrim plkst. 11:00.**